nibzard/narodne-novine-full-text-markdown huggingface dataset:
### NN 17/2019 (20.2.2019.), Rješenje o imenovanju članova Upravnog vijeća Lučke uprave Šibenik

VLADA REPUBLIKE HRVATSKE

367

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 51. stavka 2. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 i 56/16), Vlada Republike Hrvatske je na sjednici održanoj 14. veljače 2019. godine donijela

RJEŠENJE

O IMENOVANJU ČLANOVA UPRAVNOG VIJEĆA LUČKE UPRAVE ŠIBENIK

Za članove Upravnog vijeća Lučke uprave Šibenik, imenuju se:

– MELITA ŠTRBIĆ

– TOMISLAV LUCIĆ.

Klasa: 080-02/19-01/14
 Urbroj: 50301-15/07-19-02
 Zagreb, 14. veljače 2019.

Predsjednik
 mr. sc. Andrej Plenković, v. r.
### NN 17/2019 (20.2.2019.), Rješenje o razrješenju članice hrvatskog izaslanstva Međunarodne komisije za sliv rijeke Save

VLADA REPUBLIKE HRVATSKE

368

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 15. stavka 1. Okvirnog sporazuma o slivu rijeke Save i članka 1. stavka 1. Aneksa I. Okvirnog sporazuma o slivu rijeke Save – Statuta Međunarodne komisije za sliv rijeke Save (»Narodne novine – Međunarodni ugovori«, broj 14/03), Vlada Republike Hrvatske je na sjednici održanoj 14. veljače 2019. godine donijela

RJEŠENJE

O RAZRJEŠENJU ČLANICE HRVATSKOG IZASLANSTVA MEĐUNARODNE KOMISIJE ZA SLIV RIJEKE SAVE

Razrješuje se mr. sc. MAJA MARKOVČIĆ KOSTELAC dužnosti članice hrvatskog izaslanstva Međunarodne komisije za sliv rijeke Save.

Klasa: 080-02/19-02/10
 Urbroj: 50301-15/07-19-02
 Zagreb, 14. veljače 2019.

Predsjednik
 mr. sc. Andrej Plenković, v. r.
### NN 17/2019 (20.2.2019.), Rješenje o imenovanju članice hrvatskog izaslanstva Međunarodne komisije za sliv rijeke Save

VLADA REPUBLIKE HRVATSKE

369

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 15. stavka 1. Okvirnog sporazuma o slivu rijeke Save i članka 1. stavka 1. Aneksa I. Okvirnog sporazuma o slivu rijeke Save – Statuta Međunarodne komisije za sliv rijeke Save (»Narodne novine – Međunarodni ugovori«, broj 14/03), Vlada Republike Hrvatske je na sjednici održanoj 14. veljače 2019. godine donijela

RJEŠENJE

O IMENOVANJU ČLANICE HRVATSKOG IZASLANSTVA MEĐUNARODNE KOMISIJE ZA SLIV RIJEKE SAVE

Imenuje se dr. sc. DUŠKA KUNŠTEK članicom hrvatskog izaslanstva Međunarodne komisije za sliv rijeke Save.

Klasa: 080-02/19-01/13
 Urbroj: 50301-15/07-19-02
 Zagreb, 14. veljače 2019.

Predsjednik
 mr. sc. Andrej Plenković, v. r.
### NN 17/2019 (20.2.2019.), Rješenje o razrješenju zamjenika predsjednice i članice Komisije za granice

VLADA REPUBLIKE HRVATSKE

370

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III.b stavka 2. Odluke o osnivanju Komisije za granice (»Narodne novine«, br. 62/01, 14/02, 44/04, 12/09 i 60/17), Vlada Republike Hrvatske je na sjednici održanoj 14. veljače 2019. godine donijela

RJEŠENJE

O RAZRJEŠENJU ZAMJENIKA PREDSJEDNICE I ČLANICE KOMISIJE ZA GRANICE

1. Razrješuje se TOMA GALLI dužnosti zamjenika predsjednice Komisije za granice, na koju je imenovan kao predstavnik Ministarstva vanjskih i europskih poslova.

2. Razrješuje se mr. sc. MAJA MARKOVČIĆ KOSTELAC dužnosti članice Komisije za granice, na koju je imenovana kao predstavnica Ministarstva mora, prometa i infrastrukture.

Klasa: 080-02/19-02/14
 Urbroj: 50301-15/07-19-02
 Zagreb, 14. veljače 2019.

Predsjednik
 mr. sc. Andrej Plenković, v. r.
### NN 17/2019 (20.2.2019.), Rješenje o imenovanju zamjenice predsjednice i člana Komisije za granice

VLADA REPUBLIKE HRVATSKE

371

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III.b stavka 2. Odluke o osnivanju Komisije za granice (»Narodne novine«, br. 62/01, 14/02, 44/04, 12/09 i 60/17), Vlada Republike Hrvatske je na sjednici održanoj 14. veljače 2019. godine donijela

RJEŠENJE

O IMENOVANJU ZAMJENICE PREDSJEDNICE I ČLANA KOMISIJE ZA GRANICE

1. Imenuje se GORDANA VIDOVIĆ MESAREK zamjenicom predsjednice Komisije za granice, kao predstavnica Ministarstva vanjskih i europskih poslova.

2. Imenuje se ANĐELKO PETRINIĆ članom Komisije za granice, kao predstavnik Ministarstva mora, prometa i infrastrukture.

Klasa: 080-02/19-01/16
 Urbroj: 50301-15/07-19-02
 Zagreb, 14. veljače 2019.

Predsjednik
 mr. sc. Andrej Plenković, v. r.
### NN 17/2019 (20.2.2019.), Rješenje o razrješenju članice Upravnog odbora Zaklade »Kultura nova«

VLADA REPUBLIKE HRVATSKE

372

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 2. Zakona o Zakladi »Kultura nova« (»Narodne novine«, broj 90/11), Vlada Republike Hrvatske je na sjednici održanoj 14. veljače 2019. godine donijela

RJEŠENJE

O RAZRJEŠENJU ČLANICE UPRAVNOG ODBORA ZAKLADE »KULTURA NOVA«

Razrješuje se KRIŽANA BRKIĆ dužnosti članice Upravnog odbora Zaklade »Kultura nova«, na osobni zahtjev.

Klasa: 080-02/19-02/15
 Urbroj: 50301-15/07-19-02
 Zagreb, 14. veljače 2019.

Predsjednik
 mr. sc. Andrej Plenković, v. r..
### NN 17/2019 (20.2.2019.), Rješenje o imenovanju člana Upravnog odbora Zaklade »Kultura nova«

VLADA REPUBLIKE HRVATSKE

373

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 2. Zakona o Zakladi »Kultura nova« (»Narodne novine«, broj 90/11), Vlada Republike Hrvatske je na sjednici održanoj 14. veljače 2019. godine donijela

RJEŠENJE

O IMENOVANJU ČLANA UPRAVNOG ODBORA ZAKLADE »KULTURA NOVA«

Imenuje se ORSAT FRANKOVIĆ članom Upravnog odbora Zaklade »Kultura nova«.

Klasa: 080-02/19-01/17
 Urbroj: 50301-15/07-19-02
 Zagreb, 14. veljače 2019.

Predsjednik
 mr. sc. Andrej Plenković, v. r.
### NN 17/2019 (20.2.2019.), Odluka o proglašenju 22. veljače – »Danom hrvatske glagoljice i glagoljaštva«

HRVATSKI SABOR

361

Na temelju članka 81. Ustava Republike Hrvatske, Hrvatski sabor na sjednici 15. veljače 2019. donio je

ODLUKU

O PROGLAŠENJU 22. VELJAČE – »DANOM HRVATSKE GLAGOLJICE I GLAGOLJAŠTVA«

I.

Dan 22. veljače proglašava se »Danom hrvatske glagoljice i glagoljaštva«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/19-01/01

Zagreb, 15. veljače 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 18/2019 (22.2.2019.), Oduka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

387

Na temelju članka 81. Ustava Republike Hrvatske i članka 14. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15. i 104/15.) Hrvatski sabor na sjednici 15. veljače 2019. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 21. veljače 2019. prestaje mirovanje zastupničkog mandata zastupniku DRAŽENU MILINKOVIĆU.

Zastupničku dužnost zamjenika zastupnika prestaje obnašati DAVOR MILIČEVIĆ 21. veljače 2019.

Klasa: 021-14/19-01/01

Zagreb, 15. veljače 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 18/2019 (22.2.2019.), Odluka o imenovanju predsjednice i članova Nacionalnog vijeća za sport

Hrvatski sabor

386

Na temelju članka 81. Ustava Republike Hrvatske i članka 4. stavka 1. Zakona o sportu (»Narodne novine«, br. 71/06., 150/08., 124/10., 124/11., 86/12., 94/13., 85/15., 19/16. – ispravak) Hrvatski sabor na sjednici 15. veljače 2019. donio je

ODLUKU

O IMENOVANJU PREDSJEDNICE I ČLANOVA NACIONALNOG VIJEĆA ZA SPORT

I.

Predsjednicom Nacionalnog vijeća za sport, na prijedlog Vlade Republike Hrvatske, imenuje se DANIRA BILIĆ.

II.

Članovima Nacionalnog vijeća za sport, na prijedlog Vlade Republike Hrvatske, imenuju se:

– PERICA BUKIĆ, na mandat od četiri godine

– dr. sc. SANDA ČORAK, na mandat od četiri godine

– ŽELJAN KONSUO, na mandat od četiri godine

– ANTE BAKOVIĆ, na mandat od dvije godine

– prof. dr. sc. DRAŽEN ČULAR, na mandat od četiri godine

– PETAR CERONJA, na mandat od četiri godine.

III.

Članovima Nacionalnog vijeća za sport, na prijedlog Hrvatskog olimpijskog odbora, imenuju se:

– ŽELJKO JERKOV, na mandat od četiri godine

– MARIO MEŠTROVIĆ, na mandat od dvije godine

– TOMISLAV GRAHOVAC, na mandat od dvije godine.

IV.

Članom Nacionalnog vijeća za sport, na prijedlog Hrvatskog paraolimpijskog odbora, imenuje se RATKO KOVAČIĆ, na mandat od dvije godine.

V.

Članom Nacionalnog vijeća za sport, na prijedlog Hrvatskog sportskog saveza gluhih, imenuje se MARIJO LUŠIĆ, na mandat od dvije godine.

VI.

Članom Nacionalnog vijeća za sport, na prijedlog Kineziološkog fakulteta Sveučilišta u Zagrebu, imenuje se prof. dr. sc. TOMISLAV KRISTIČEVIĆ, na mandat od dvije godine.

VII.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/48

Zagreb, 15. veljače 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 18/2019 (22.2.2019.), Odluka o davanju suglasnosti na Odluku Županijske skupštine Šibensko-kninske županije o izmjeni i dopuni Odluke o utvrđivanju granica lučkih područja

VLADA REPUBLIKE HRVATSKE

391

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 21. veljače 2019. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ŠIBENSKO-KNINSKE ŽUPANIJE O IZMJENI I DOPUNI ODLUKE O UTVRĐIVANJU GRANICA LUČKIH PODRUČJA

I.

Daje se suglasnost na Odluku o izmjeni i dopuni Odluke o utvrđivanju granica lučkih područja, klase: 342-21/18-01/2, urbroja: 2182/1-01-18-1, koju je donijela Županijska skupština Šibensko--kninske županije na sjednici održanoj 11. svibnja 2018. godine, a koja se odnosi na proširenje obuhvata lučkog područja luke Vodice.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/59

Urbroj: 50301-27/20-19-2

Zagreb, 21. veljače 2019.

Predsjednik
 mr. sc. Andrej Plenković, v. r.
### NN 18/2019 (22.2.2019.), Uredba o izmjeni Uredbe o tarifi upravnih pristojbi

Vlada Republike Hrvatske

388

Na temelju članka 1. stavka 3. Zakona o upravnim pristojbama (»Narodne novine«, broj 115/16), Vlada Republike Hrvatske je na sjednici održanoj 21. veljače 2019. godine donijela

UREDBU

O IZMJENI UREDBE O TARIFI UPRAVNIH PRISTOJBI

Članak 1.

U Uredbi o Tarifi upravnih pristojbi (»Narodne novine«, br. 8/17, 37/17 i 129/17), u Prilogu I. Tarifni broj 63. mijenja se i glasi:

»Na zahtjeve za izdavanje odobrenja privremenog boravka, dozvole za boravak i rad i dozvole boravka koje izdaju diplomatske misije i konzularni uredi Republike Hrvatske u inozemstvu:

|  |  |
| --- | --- |
| 1. za odobrenje privremenog boravka | 420,00 |
| 2. za izdavanje dozvole za boravak i rad | 630,00 |
| 3. za izdavanje dozvole boravka | 310,00.«. |

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/19-03/08

Urbroj: 50301-23/21-19-2

Zagreb, 21. veljače 2019.

Predsjednik
 mr. sc. Andrej Plenković, v. r.
### NN 18/2019 (22.2.2019.), Odluka o imenovanju sudaca Županijskog suda u Osijeku

Državno sudbeno vijeće

397

Na temelju članka 55. stavak 2. i 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Nediljka Bobana, Nevena Cambja, Sabine Dugonjić, dr. sc. Mije Galiota, prof. dr. sc. Igora Glihe, Damira Kontreca, prof. dr. sc. Eduarda Kunšteka, Željka Lackovića i Ivice Veselića, članova Vijeća, na 148. sjednici, održanoj 7. veljače 2019., donijelo je

ODLUKU

Za suce Županijskog suda u Osijeku imenuju se:

1. SNJEŽANA ANDROŠ, sutkinja Općinskog suda u Osijeku,

2. DAVOR MITROVIĆ, sudac Općinskog suda u Osijeku i

3. IVAN VULIĆ, sudac Općinskog suda u Osijeku.

Imenovani kandidati stupit će na dužnost 1. travnja 2019.

Broj: IS-3/18-12
 Zagreb, 7. veljače 2019.

Predsjednik
 Željko Šarić, v. r.
### NN 18/2019 (22.2.2019.), Odluka o imenovanju sutkinje Općinskog suda u Dubrovniku

DRŽAVNO SUDBENO VIJEĆE

398

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Nediljka Bobana, Nevena Cambja, Sabine Dugonjić, Mije Galiota, prof. dr. sc. Igora Glihe, Damira Kontreca, prof. dr. sc. Eduarda Kunšteka, Željka Lackovića i Ivice Veselića, članova Vijeća, na 148. sjednici, održanoj 7. veljače 2019., donijelo je

ODLUKU

Za sutkinju Općinskog suda u Dubrovniku imenuju se NEVA LUKIN, sudska savjetnica u Općinskom sudu u Zadru.

Imenovana kandidatkinja stupit će na dužnost 1. travnja 2019.

Broj: IS-12/18-3
 Zagreb, 7. veljače 2019.

Predsjednik
 Željko Šarić, v. r.
### NN 20/2019 (27.2.2019.), Pravilnik o dopunama Pravilnika o obavljanju gospodarskog ribolova na moru okružujućom mrežom plivaricom – srdelarom

MINISTARSTVO POLJOPRIVREDE

424

Na temelju članka 12. stavka 1. točke 2. i članka 26. stavka 11. Zakona o morskom ribarstvu (»Narodne novine«, br. 62/17 i 14/19) ministar poljoprivrede donosi

PRAVILNIK

O DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

Članak 1.

(1) U Pravilniku o obavljanju gospodarskog ribolova na moru okružujućom mrežom plivaricom – srdelarom (»Narodne novine«, br. 105/17 i 37/18) u članku 9. stavku 3. iza broja »1.« dodaju se riječi »točaka 1. i 2.«.

(2) Iza stavka 4. dodaju se stavci 5. i 6. koji glase:

»(5) Prijenos Odobrenja iz stavka 1. točke 3. ovog članka može se izvršiti i u slučaju kada jedan ili više vlasnika plovila na koja su izdana Odobrenja zatraži/e prijenos tih Odobrenja na jedno plovilo pod uvjetom da njegov kapacitet izražen u GT i kW nije veći od zbroja kapaciteta plovila sa kojih se prenose Odobrenja.

(6) Prijenos Odobrenja iz stavka 1. točke 3. i stavka 5. ovoga članka izvršit će se ukidanjem svih Odobrenja izdanih na plovila s kojih se vrši prijenos i izdavanjem Odobrenja na plovilo na koje se vrši prijenos s pravima na isti ribolovni alat i ribolovne zone upisane u povlastici plovila na koje se vrši prijenos, a rok valjanosti novog Odobrenja će biti jednak najdužem roku valjanosti iz ukinutih Odobrenja.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/44

Urbroj: 525-13/1766-19-5

Zagreb, 15. veljače 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 20/2019 (27.2.2019.), Pravilnik o dopunama Pravilnika o obavljanju gospodarskog ribolova na moru pridnenom povlačnom mrežom – koćom

MINISTARSTVO POLJOPRIVREDE

423

Na temelju članka 12. stavka 1. točke 2. i članka 26. stavka 11. Zakona o morskom ribarstvu (»Narodne novine«, br. 62/17 i 14/19) ministar poljoprivrede donosi

PRAVILNIK

O DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM

Članak 1.

(1) U Pravilniku o obavljanju gospodarskog ribolova na moru pridnenom povlačnom mrežom – koćom (»Narodne novine« br. 102/17 i 74/18) u članku 9. stavku 3. iza broja »1.« dodaju se riječi »točaka 1. i 2.«.

(2) Iza stavka 4. dodaju se stavci 5. i 6. koji glase:

»(5) Prijenos Odobrenja iz stavka 1. točke 3. ovog članka može se izvršiti i u slučaju kada jedan ili više vlasnika plovila na koja su izdana Odobrenja zatraži/e prijenos tih Odobrenja na jedno plovilo pod uvjetom da njegov kapacitet izražen u GT i kW nije veći od zbroja kapaciteta plovila sa kojih se prenose Odobrenja.

(6) Prijenos Odobrenja iz stavka 1. točke 3. i stavka 5. ovoga članka izvršit će se ukidanjem svih Odobrenja izdanih na plovila s kojih se vrši prijenos i izdavanjem Odobrenja na plovilo na koje se vrši prijenos s pravima na isti ribolovni alat i ribolovne zone upisane u povlastici plovila na koje se vrši prijenos, a rok valjanosti novog Odobrenja će biti jednak najdužem roku valjanosti iz ukinutih Odobrenja.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/43

Urbroj: 525-13/1766-19-5

Zagreb, 15. veljače 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 20/2019 (27.2.2019.), Pravilnik o izmjenama Pravilnika o uvjetima, kriterijima i načinu dodjele državne potpore male vrijednosti u ribarstvu

MINISTARSTVO POLJOPRIVREDE

422

Na temelju članka 55. stavka 6. Zakona o morskom ribarstvu (»Narodne novine«, broj 62/17), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE DRŽAVNE POTPORE MALE VRIJEDNOSTI U RIBARSTVU

Članak 1.

U Pravilniku o uvjetima, kriterijima i načinu dodjele državne potpore male vrijednosti u ribarstvu (»Narodne novine«, broj 84/17) u članku 4. stavku 3. točka b) briše se.

Dosadašnje točke c), d) i e) postaju točke b), c) i d).

Članak 2.

U članku 7. stavku 3. riječi: »Planinska 2a« zamjenjuju se riječima: »Ulica grada Vukovara 78«.

Članak 3.

U članku 8. stavku 5. riječi: »Planinska 2a« zamjenjuju se riječima: »Ulica grada Vukovara 78«.

Članak 4.

U članku 10. stavku 6. Riječi: »Planinska 2a« zamjenjuju se riječima: »Ulica grada Vukovara 78«.

Članak 5.

U članku 16. stavku 6. riječi: »Planinska 2a« zamjenjuju se riječima: »Ulica grada Vukovara 78«.

Članak 6.

Ovaj Pravilnik stupa na snagu dan nakon objave u »Narodnim novinama«.

Klasa: 011-02/17-01/38

Urbroj: 525-13/1522-19-6

Zagreb, 15. veljače 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 20/2019 (27.2.2019.), Pravilnik o izmjenama Pravilnika o uvjetima, kriterijima i načinu dodjele državne potpore u okviru programa potpore »Zaštita i obnova morske bioraznolikosti i morskih ekosustava i režimi naknade u okviru održivih ribolovnih aktivnosti« – kompenzacija za štete na ulovima koju uzrokuju sisavci

MINISTARSTVO POLJOPRIVREDE

421

Na temelju članka 55. stavka 6. Zakona o morskom ribarstvu (»Narodne novine«, broj 62/17), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE DRŽAVNE POTPORE U OKVIRU PROGRAMA POTPORE »ZAŠTITA I OBNOVA MORSKE BIORAZNOLIKOSTI I MORSKIH EKOSUSTAVA I REŽIMI NAKNADE U OKVIRU ODRŽIVIH RIBOLOVNIH AKTIVNOSTI« – KOMPENZACIJA ZA ŠTETE NA ULOVIMA KOJU UZROKUJU SISAVCI

Članak 1.

U Pravilniku o uvjetima, kriterijima i načinu dodjele državne potpore u okviru programa potpore »Zaštita i obnova morske bioraznolikosti i morskih ekosustava i režimi naknade u okviru održivih ribolovnih aktivnosti« – kompenzacija za štete na ulovima koju uzrokuju sisavci (»Narodne novine«, broj 84/17) u članku 4. stavku 1. točka e) briše se.

Dosadašnje točke f), g), h), i), j) i k) postaju točke e), f), g), h), i) i j).

Članak 2.

U članku 7. stavku 3. riječi: »Planinska 2a« zamjenjuju se riječima: »Ulica grada Vukovara 78«.

Članak 3.

U članku 8. stavku 5. riječi: »Planinska 2a« zamjenjuju se riječima: »Ulica grada Vukovara 78«.

Članak 4.

U članku 10. stavku 6. Riječi: »Planinska 2a« zamjenjuju se riječima: »Ulica grada Vukovara 78«.

Članak 5.

U članku 16. stavku 6. riječi: »Planinska 2a« zamjenjuju se riječima: »Ulica grada Vukovara 78«.

Članak 6.

Ovaj Pravilnik stupa na snagu dan nakon objave u »Narodnim novinama«.

Klasa: 011-02/17-01/37

Urbroj: 525-13/1522-19-4

Zagreb, 15. veljače 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 20/2019 (27.2.2019.), Odluka o imenovanju člana odbora za turizam Hrvatskoga sabora

HRVATSKI SABOR

409

Na temelju članka 81. Ustava Republike Hrvatske i članka 78. Poslovnika Hrvatskoga sabora, Hrvatski sabor na sjednici 20. veljače 2019. donio je

ODLUKU

O IMENOVANJU ČLANA ODBORA ZA TURIZAM HRVATSKOGA SABORA

I.

U Odbor za turizam Hrvatskoga sabora za člana se imenuje DRAGAN MAGAŠ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-07/05

Zagreb, 20. veljače 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 20/2019 (27.2.2019.), Odluka o razrješenju i izboru člana odbora za Ustav, Poslovnik i politički sustav Hrvatskoga sabora

Hrvatski sabor

406

Na temelju članka 81. Ustava Republike Hrvatske i članaka 46. i 61. Poslovnika Hrvatskoga sabora, Hrvatski sabor na sjednici 20. veljače 2019. donio je

ODLUKU

O RAZRJEŠENJU I IZBORU ČLANA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Razrješuje se član Odbora za Ustav, Poslovnik i politički sustav Hrvatskoga sabora DAVOR MILIČEVIĆ.

II.

Za člana Odbora za Ustav, Poslovnik i politički sustav Hrvatskoga sabora bira se dr. sc. TOMISLAV SOKOL.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/01

Zagreb, 20. veljače 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 20/2019 (27.2.2019.), Odluka o razrješenju i izboru člana Odbora za pravosuđe Hrvatskoga sabora

HRVATSKI SABOR

407

Na temelju članka 81. Ustava Republike Hrvatske i članka 46. i 82. Poslovnika Hrvatskoga sabora, Hrvatski sabor na sjednici 20. veljače 2019. donio je

ODLUKU

O RAZRJEŠENJU I IZBORU ČLANA ODBORA ZA PRAVOSUĐE HRVATSKOGA SABORA

I.

Razrješuje se član Odbora za pravosuđe Hrvatskoga sabora DAVOR MILIČEVIĆ.

II.

Za člana Odbora za pravosuđe Hrvatskoga sabora bira se ANTE BAČIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/02

Zagreb, 20. veljače 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 20/2019 (27.2.2019.), Odluka o razrješenju i izboru člana Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

408

Na temelju članka 81. Ustava Republike Hrvatske i članka 46. i 84. Poslovnika Hrvatskoga sabora, Hrvatski sabor na sjednici 20. veljače 2019. donio je

ODLUKU

O RAZRJEŠENJU I IZBORU ČLANA ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se član Odbora za rad, mirovinski sustav i socijalno partnerstvo Hrvatskoga sabora dr. sc. TOMISLAV SOKOL.

II.

Za člana Odbora za rad, mirovinski sustav i socijalno partnerstvo Hrvatskoga sabora bira se VLATKO KOPIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/03

Zagreb, 20. veljače 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 20/2019 (27.2.2019.), Indeks potrošačkih cijena u siječnju 2019.

Državni zavod za statistiku

434

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2019.

Indeks potrošačkih cijena u siječnju 2019. u odnosu na prosinac 2018. iznosi 99,1.

Klasa: 957-04/19-01/1
 Urbroj: 555-09-05-19-4
 Zagreb, 22. veljače 2019.

Ravnatelj
 Marko Krištof, v. r.
### NN 20/2019 (27.2.2019.), Rješenje o imenovanju glavnog vatrogasnog zapovjednika

Vlada Republike Hrvatske

412

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 23. stavka 7. Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, broj 116/18), Vlada Republike Hrvatske je na sjednici održanoj 21. veljače 2019. godine donijela

RJEŠENJE

O IMENOVANJU GLAVNOG VATROGASNOG ZAPOVJEDNIKA

Imenuje se SLAVKO TUCAKOVIĆ glavnim vatrogasnim zapovjednikom, do početka rada Hrvatske vatrogasne zajednice kao središnjeg državnog ureda.

Klasa: UP/I 080-02/19-01/06
 Urbroj: 50301-15/07-19-02
 Zagreb, 21. veljače 2019.

Predsjednik
 mr. sc. Andrej Plenković, v. r.
### NN 20/2019 (27.2.2019.), Rješenje o razrješenju ravnatelja Ureda Komisije za odnose s vjerskim zajednicama

VLADA REPUBLIKE HRVATSKE

413

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17) i članka 6. stavka 1. Uredbe o osnivanju Komisije za odnose s vjerskim zajednicama i Ureda Komisije za odnose s vjerskim zajednicama (»Narodne novine«, br. 126/13 i 145/13), Vlada Republike Hrvatske je na sjednici održanoj 21. veljače 2019. godine donijela

RJEŠENJE

O RAZRJEŠENJU RAVNATELJA UREDA KOMISIJE ZA ODNOSE S VJERSKIM ZAJEDNICAMA

Razrješuje se ŠIME JERČIĆ položaja ravnatelja Ureda Komisije za odnose s vjerskim zajednicama, s danom 26. veljače 2019. godine, radi isteka mandata.

Klasa: UP/I 080-02/19-02/06
 Urbroj: 50301-15/07-19-01
 Zagreb, 21. veljače 2019.

Predsjednik
 mr. sc. Andrej Plenković, v. r.
### NN 20/2019 (27.2.2019.), Rješenje o razrješenju dijela članova Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine

VLADA REPUBLIKE HRVATSKE

414

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. stavka 1. Odluke o osnivanju Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine (»Narodne novine«, br. 44/16 i 37/17), Vlada Republike Hrvatske je na sjednici održanoj 21. veljače 2019. godine donijela

RJEŠENJE

O RAZRJEŠENJU DIJELA ČLANOVA POVJERENSTVA ZA PRAĆENJE PROVEDBE NACIONALNE STRATEGIJE ZA UKLJUČIVANJE ROMA, ZA RAZDOBLJE OD 2013. DO 2020. GODINE

Razrješuju se dužnosti članovi Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine:

– mr. sc. AMIR MUHAREMI, na koju je imenovan kao predstavnik Ministarstva vanjskih i europskih poslova

– MILENKO ŽIVKOVIĆ, na koju je imenovan kao predstavnik Ministarstva poljoprivrede.

Klasa: 080-02/19-02/16
 Urbroj: 50301-15/07-19-02
 Zagreb, 21. veljače 2019.

Predsjednik
 mr. sc. Andrej Plenković, v. r.
### NN 20/2019 (27.2.2019.), Rješenje o imenovanju dijela članova Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine

VLADA REPUBLIKE HRVATSKE

415

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. stavka 1. Odluke o osnivanju Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine (»Narodne novine«, br. 44/16 i 37/17), Vlada Republike Hrvatske je na sjednici održanoj 21. veljače 2019. godine donijela

RJEŠENJE

O IMENOVANJU DIJELA ČLANOVA POVJERENSTVA ZA PRAĆENJE PROVEDBE NACIONALNE STRATEGIJE ZA UKLJUČIVANJE ROMA, ZA RAZDOBLJE OD 2013. DO 2020. GODINE

Za članove Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine, imenuju se:

– MARIO HORVATIĆ, kao predstavnik Ministarstva vanjskih i europskih poslova

– MILAN TANKOSIĆ, kao predstavnik Ministarstva poljoprivrede.

Klasa: 080-02/19-01/21
 Urbroj: 50301-15/07-19-02
 Zagreb, 21. veljače 2019.

Predsjednik
 mr. sc. Andrej Plenković, v. r.
### NN 20/2019 (27.2.2019.), Plan prijma u državnu službu u Ured pravobraniteljice za osobe s invaliditetom za 2019. godinu

Pravobraniteljica za osobe s invaliditetom

427

Na temelju članka 43. stavka 2. točke c) Zakona o državnim službenicima (»Narodne novine«, broj 92/05, 142/06, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – OUSRH i 61/17), uz prethodnu suglasnost Ministarstva financija; klasa: 100-01/19-01/11, urbroj: 513-05-01-19-2 od 6. veljače 2019. pravobraniteljica za osobe s invaliditetom donosi

PLAN

PRIJMA U DRŽAVNU SLUŽBU U URED PRAVOBRANITELJICE ZA OSOBE S INVALIDITETOM ZA 2019. GODINU

I.

Ovim Planom prijma u državnu službu planira se prijam državnih službenika u Ured pravobraniteljice za osobe s invaliditetom za 2019. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu pravobraniteljice za osobe s invaliditetom te potreban broj državnih službenika na neodređeno vrijeme za 2019. godinu.

III.

Na dan 1. siječnja 2019. godine u Uredu pravobraniteljice za osobe s invaliditetom zaposleno je 11 državnih službenika na neodređeno vrijeme te 1 na određeno vrijeme.

IV.

U Uredu pravobraniteljice za osobe s invaliditetom u tekućoj godini, sukladno predviđenim financijskim sredstvima u Državnom proračunu Republike Hrvatske za 2019. godinu i pribavljenoj suglasnosti Ministarstva financija planira se prijam na neodređeno vrijeme:

– 1 (jednog) službenika/službenicu sa završenim integriranim preddiplomskim i diplomskim sveučilišnim studijem prava ili preddiplomskim i diplomskim sveučilišnim studijem socijalnog rada ili preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem društvenih ili humanističkih znanosti

V.

Na temelju ovog Plana prijma slobodno radno mjesto popunit će se putem javnog natječaja, internog oglasa ili putem premještaja iz drugih državnih tijela.

VI.

Plan prijma u državnu službu stupa na snagu danom donošenja, a objavljuje se u »Narodnim novinama«, dnevnom listu i na mrežnim stranicama Pravobranitelja za osobe s invaliditetom i Ministarstva uprave.

Broj: POSI.R.-661-01-26/19-05/01
 Zagreb, 14. veljače 2019.

Pravobraniteljica
 za osobe s invaliditetom
 Anka Slonjšak, v. r.
### NN 20/2019 (27.2.2019.), Odluka o pomilovanjima po molbama osuđenih osoba, klasa: 703-04/19-01/02, urbroj: 71-06-04/4-19-01 od 22. veljače 2019.

PREDSJEDNICA REPUBLIKE HRVATSKE

410

Na temelju odredbe članka 98. stavka 1. podstavka 4. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – odluka Ustavnog suda Republike Hrvatske), odredbe članka 1. stavka 2. Zakona o pomilovanju (»Narodne novine«, broj 175/03), i Rješenja Ustavnog suda Republike Hrvatske broj: U-I-957/2007, U-I-2290/2009 (»Narodne novine«, broj 37/11), donosim

ODLUKU

O POMILOVANJIMA PO MOLBAMA
 OSUĐENIH OSOBA

I.

Daje se potpuni oprost od izvršenja izrečene kazne

HUANITO LUKSETIĆ, sin Bogdana, rođen 15. siječnja 1978. u Rijeci,

– za izrečenu kaznu zatvora u trajanju od 2 (dvije) godine zbog kaznenog djela neovlaštene proizvodnje i prometa drogama iz čl. 190 st. 1. i 2. KZ/11 – na način da se oslobađa od izvršenja izrečene kazne zatvora.

II.

Daje se prijevremena rehabilitacija

JOSIP MATKOVIĆ, sin Mladena, rođen 5. lipnja 1991. u Splitu,

– za izrečenu kaznu zatvora u trajanju od 1 (jedne) godine, uvjetno na 2 godine, zbog kaznenog djela neovlaštene proizvodnje i prometa drogama iz čl. 190. st. 2. KZ/11 – daje se prijevremena rehabilitacija.

III.

Ova Odluka stupa na snagu danom donošenja.

Klasa: 703-04/19-01/02
 Urbroj: 71-06-04/4-19-01
 Zagreb, 22. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 20/2019 (27.2.2019.), Odluka o pomilovanjima po molbama osuđenih osoba, klasa: 703-04/19-01/03, urbroj: 71-06-04/4-19-01 od 22. veljače 2019.

PREDSJEDNICA REPUBLIKE HRVATSKE

411

Na temelju odredbe članka 98. stavka 1. podstavka 4. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – odluka Ustavnog suda Republike Hrvatske), odredbe članka 1. stavka 2. Zakona o pomilovanju (»Narodne novine«, broj 175/03), i Rješenja Ustavnog suda Republike Hrvatske broj: U-I-957/2007, U-I-2290/2009 (»Narodne novine«, broj 37/11), donosim

ODLUKU

O POMILOVANJIMA PO MOLBAMA
 OSUĐENIH OSOBA

I.

Daje se prijevremena rehabilitacija

LEON BOŽIĆ, sin Tvrtka, rođen 12. veljače 1989. godine u Sarajevu, Bosna i Hercegovina

– za izrečenu kaznu zatvora u trajanju od 6 (šest) mjeseci, uvjetno na 1 godinu, zbog kaznenog djela omogućavanja trošenja droga iz čl. 191. st. 1. u vezi s člankom 190. st. 1. KZ/11 – daje se prijevremena rehabilitacija.

II.

Ova Odluka stupa na snagu danom donošenja.

Klasa: 703-04/19-01/03
 Urbroj: 71-06-04/4-19-01
 Zagreb, 22. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 20/2019 (27.2.2019.), Indeks proizvođačkih cijena industrijskih proizvoda na domaćem tržištu u siječnju 2019.

DRŽAVNI ZAVOD ZA STATISTIKU

435

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U
 SIJEČNJU 2019.

Indeks proizvođačkih cijena industrijskih proizvoda na domaćem tržištu u siječnju 2019. u odnosu na prosinac 2018. iznosi 100,1.

Klasa: 954-02/19-01/01
 Urbroj: 555-06-03-19-04
 Zagreb, 26. veljače 2019.

Ravnatelj
 Marko Krištof, v. r.
### NN 20/2019 (27.2.2019.), Pravilnik o izmjeni Pravilnika o teorijskom i praktičnom stručnom obrazovanju vježbenika u pravosudnim tijelima

Ministarstvo pravosuđa

416

Na temelju članka 7. stavka 5., članka 10. stavka 2., članka 12. stavka 2., članka 13. stavaka 4. i 5. Zakona o vježbenicima u pravosudnim tijelima i pravosudnom ispitu (»Narodne novine«, broj 84/08 i 75/09), ministar pravosuđa donosi

PRAVILNIK

O IZMJENI PRAVILNIKA O TEORIJSKOM I PRAKTIČNOM STRUČNOM OBRAZOVANJU VJEŽBENIKA U PRAVOSUDNIM TIJELIMA

Članak 1.

U Pravilniku o teorijskom i praktičnom stručnom obrazovanju vježbenika u pravosudnim tijelima (»Narodne novine«, broj 96/09 i 4/10) u članku 7. stavku 1. iza riječi: »akademije« dodaju se riječi: »u ukupnom trajanju od 240 sati«.

Stavci 2. i 3. brišu se, a dosadašnji stavak 4. postaje stavak 2.

U dosadašnjem stavku 4. koji postaje stavak 2. iza riječi: »akademije« dodaju se zarez i riječi: »a detaljan program i trajanje pojedine nastavne cjeline donijet će Programsko vijeće Pravosudne akademije«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 130-01/09-01/17
 Urbroj: 514-04-02-01-01-19-02
 Zagreb, 13. veljače 2019.

Ministar
 Dražen Bošnjaković, v. r.
### NN 21/2019 (1.3.2019.), Odluka o izmjeni Odluke o donošenju kurikuluma za međupredmetnu temu Zdravlje za osnovne škole i srednje škole u Republici Hrvatskoj

Ministarstvo znanosti i obrazovanja

443

Na temelju članka 27. stavka 9. Zakona o odgoju i obrazovanju u osnovnoj i srednjoj školi (»Narodne novine«, broj: 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17 i 68/18) ministrica znanosti i obrazovanja donosi

ODLUKU

O IZMJENI ODLUKE O DONOŠENJU KURIKULUMA ZA MEĐUPREDMETNU TEMU ZDRAVLJE ZA OSNOVNE ŠKOLE I SREDNJE ŠKOLE U
 REPUBLICI HRVATSKOJ

I.

U Odluci o donošenju kurikuluma za međupredmetnu temu Zdravlje za osnovne škole i srednje škole u Republici Hrvatskoj (»Narodne novine«, broj: 10/19), točka III. mijenja se i glasi:

»Početkom primjene ove Odluke stavlja se izvan snage:

– Odluka o donošenju Nastavnog plana i programa zdravstvenog odgoja za osnovne i srednje škole (»Narodne novine«, broj: 106/13) te njezin sastavni dio Nastavni plan i program zdravstvenog odgoja za osnovne i srednje škole.«

II.

Ova Odluka stupa na snagu prvoga dana od dana objave u »Narodnim novinama«, a primjenjuje se od školske godine 2019./2020.

Klasa: 602-01/19-01/00108

Urbroj: 533-08-19-0001

Zagreb, 13. veljače 2019.

Ministrica
 prof. dr. sc. Blaženka Divjak, v. r.
### NN 21/2019 (1.3.2019.), Odluka o izmjeni Odluke o osnivanju Povjerenstva za procjenu i utvrđivanje prijedloga strateških projekata

Vlada Republike Hrvatske

438

Na temelju članka 10. stavka 1. Zakona o strateškim investicijskim projektima Republike Hrvatske (»Narodne novine«, br. 29/18 i 114/18), Vlada Republike Hrvatske je na sjednici održanoj 28. veljače 2019. godine donijela

ODLUKU

O IZMJENI ODLUKE O OSNIVANJU POVJERENSTVA ZA PROCJENU I UTVRĐIVANJE PRIJEDLOGA STRATEŠKIH PROJEKATA

I.

U Odluci o osnivanju Povjerenstva za procjenu i utvrđivanje prijedloga strateških projekata (»Narodne novine«, broj 57/18), točka V. mijenja se i glasi:

»Administrativne poslove za Povjerenstvo obavlja, sukladno djelokrugu utvrđenom Zakonom o strateškim investicijskim projektima Republike Hrvatske, središnje tijelo državne uprave nadležno za gospodarstvo, a u suradnji sa središnjim tijelima državne uprave za koje je utvrđeno da priprema i provedba projekta djelomično ili potpuno spada u njihovu nadležnost.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/19-04/62

Urbroj: 50301-25/16-19-2

Zagreb, 28. veljače 2019.

Predsjednik
 mr. sc. Andrej Plenković, v. r.
### NN 22/2019 (6.3.2019.), Odluka o općinskim porezima Općine Pušća

Općina Pušća

462

Na temelju članka 42. stavka 1. Zakona o lokalnim porezima (»Narodne novine« br. 115/16, 101/17) i članka 32. Statuta Općine Pušća (»Službeni glasnik Općine Pušća« broj 1/18), Općinsko vijeće Općine Pušća na 15. sjednici održanoj 18. prosinca 2018. godine donosi

ODLUKU

O OPĆINSKIM POREZIMA OPĆINE PUŠĆA

I. TEMELJNE ODREDBE

Članak 1.

Ovom Odlukom utvrđuju se vrste poreza koje pripadaju Općini Pušća, visina poreza i porezne stope.

II. VRSTE POREZA

Članak 2.

Porezi Općine su:

1. Prirez porezu na dohodak

2. Porez na potrošnju

3. Porez na kuće za odmor.

1. Prirez porezu na dohodak

Članak 3.

»Prirez porezu na dohodak plaća se po stopi od 10%.«

Članak 4.

Obveznik prireza porezu na dohodak je fizička osoba koja ostvaruje dohodak u Republici Hrvatskoj, a prema Zakonu o porezu na dohodak.

Osnovica prireza porezu na dohodak je porez na dohodak.

Članak 5.

Prirez porezu na dohodak utvrđuje se prema prebivalištu obveznika u slučajevima kad se donosi rješenje.

Članak 6.

Prirez porezu na dohodak od nesamostalnoga rada uplaćuje se u korist proračuna Općine.

2. Porez na potrošnju

Članak 7.

Obveznik poreza na potrošnju je pravna i fizička osoba koja pruža ugostiteljske usluge.

Porez na potrošnju alkoholnih, bezalkoholnih pića i piva plaća se po stopi do 3%.

Članak 8.

Porez na potrošnju alkoholnih pića, piva i bezalkoholnih pića obveznik poreza obračunava i plaća u rokovima i na način propisan u Zakonu o porezu na dodanu vrijednost.

3. Porez na kuće za odmor

Članak 9.

Porez na kuće za odmor plaćaju pravne i fizičke osobe koje su vlasnici kuća za odmor.

Porez na kuće za odmor plaća se godišnje po jednom četvornom metru korisne površine kuće 15,00 kuna.

III. NAČIN UTVRĐIVANJA I NAPLATE POREZA

Članak 10.

Poslove utvrđivanja, evidentiranja, nadzora, naplate i ovrhe radi naplate općinskih poreza propisanih ovom Odlukom Općina u cijelosti prenosi na Poreznu upravu.

Poreznoj upravi za obavljanje poslova iz stavka 1. ovog članka pripada naknada u iznosu od 5% ukupno naplaćenih prihoda.

Članak 11.

Porezna uprava je dužna do 15. u mjesecu za prethodni mjesec Općini dostaviti izvješća o utvrđenim i naplaćenim porezima.

Članak 12.

Ovlašćuje se nadležna organizacija Platnog prometa zadužena za naplatu javnih prihoda da naknadu Poreznoj upravi obračuna i uplati u Državni proračun, i to do zadnjeg dana u mjesecu za protekli mjesec.

IV. PRIJELAZNE I ZAVRŠNE ODREDBE

Članak 13.

Danom stupanja na snagu ove Odluke prestaje važiti Odluka o općinskim porezima Općine Pušća (Službeni glasnik Općine Pušća broj 7/01 i »Narodne novine« broj 109/01).

Članak 14.

Ova će se Odluka objaviti u »Narodnim novinama« i »Službenom glasniku Općine Pušća«, a stupa na snagu osmoga dana od dana objave u Službenom glasniku Općine, osim odredbi o prirezu porezu na dohodak koje stupaju na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 021-05/18-01/08

Urbroj: 238/24-01-18-09

Pušća, 18. prosinca 2018.

Predsjednik Općinskog vijeća
 Anđelko Ždravac, mag. ing. agr., v. r.
### NN 22/2019 (6.3.2019.), Pravilnik o izmjenama Pravilnika o stručnom osposobljavanju za obavljanje djelatnosti akvakulture

MINISTARSTVO POLJOPRIVREDE

454

Na temelju članka 21. stavka 7. Zakona o akvakulturi (»Narodne novine«, br. 130/17 i 111/18) ministar poljoprivrede donosi

PRAVILNIK

O IZMJENAMA PRAVILNIKA O STRUČNOM OSPOSOBLJAVANJU ZA OBAVLJANJE DJELATNOSTI AKVAKULTURE

Članak 1.

U cijelom tekstu Pravilnika o stručnom osposobljavanju za obavljanje djelatnosti akvakulture, (»Narodne novine«, br. 56/18) riječi »Hrvatska poljoprivredno-šumarska savjetodavna služba« zamjenjuju se riječima »Ministarstvo poljoprivrede«, a riječ »HPŠSS« se zamjenjuje riječju »Ministarstvo« u odgovarajućem padežu.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/17
 Urbroj: 525-13/0336-19-3
 Zagreb, 18. veljače 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 22/2019 (6.3.2019.), Odluka o dopuni Odluke o osnivanju Nacionalnog vijeća za uvođenje eura kao službene valute u Republici Hrvatskoj

Vlada Republike Hrvatske

448

Na temelju članka 24. stavka 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 28. veljače 2019. godine donijela

ODLUKU

O DOPUNI ODLUKE O OSNIVANJU NACIONALNOG VIJEĆA ZA UVOĐENJE EURA KAO SLUŽBENE VALUTE U REPUBLICI HRVATSKOJ

I.

U Odluci o osnivanju Nacionalnog vijeća za uvođenje eura kao službene valute u Republici Hrvatskoj (»Narodne novine«, br. 43/18 i 52/18), u točki II. iza podstavka 14. dodaju se novi podstavci 15. i 16., koji glase:

» – ministar zaštite okoliša i energetike

– ministrica regionalnoga razvoja i fondova Europske unije«.

Dosadašnji podstavci 15. i 16. postaju podstavci 17. i 18.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/79
 Urbroj: 50301-15/07-19-01
 Zagreb, 28. veljače 2019.

Predsjednik
 mr. sc. Andrej Plenković, v. r.
### NN 22/2019 (6.3.2019.), Rješenje o razrješenju predsjednice i članova Upravnog vijeća Agencije za odgoj i obrazovanje

VLADA REPUBLIKE HRVATSKE

449

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 5. Zakona o Agenciji za odgoj i obrazovanje (»Narodne novine«, broj 85/06), Vlada Republike Hrvatske je na sjednici održanoj 28. veljače 2019. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA AGENCIJE ZA ODGOJ I OBRAZOVANJE

1. Razrješuje se MIHAELA ADAMOVIĆ RADOLFI dužnosti predsjednice Upravnog vijeća Agencije za odgoj i obrazovanje, radi isteka mandata.

2. Razrješuju se dužnosti članovi Upravnog vijeća Agencije za odgoj i obrazovanje, radi isteka mandata:

– NATAŠA LOVRIĆ

– JASNA TINGLE

– NORMELA KREŠIĆ-VRKLJAN

– LIDIJA SOSA ŠIMENC

– NIJAZ KARIĆ

– VLADIMIRA BREZAK.

Klasa: 080-02/19-02/02
 Urbroj: 50301-15/07-19-02
 Zagreb, 28. veljače 2019.

Predsjednik
 mr. sc. Andrej Plenković, v. r.
### NN 22/2019 (6.3.2019.), Rješenje o imenovanju predsjednice i članova Upravnog vijeća Agencije za odgoj i obrazovanje

VLADA REPUBLIKE HRVATSKE

450

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 5. Zakona o Agenciji za odgoj i obrazovanje (»Narodne novine«, broj 85/06), Vlada Republike Hrvatske je na sjednici održanoj 28. veljače 2019. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA AGENCIJE ZA ODGOJ I OBRAZOVANJE

1. Imenuje se SANJA HORVATIĆ predsjednicom Upravnog vijeća Agencije za odgoj i obrazovanje.

2. Za članove Upravnog vijeća Agencije za odgoj i obrazovanje, imenuju se:

– KATARINA GRGEC

– doc. dr. sc. GORAN HAJDIN

– prof. dr. sc. ANTE NAZOR

– doc. dr. sc. VESNA BUDINSKI

– BRANIMIR MIHALINEC

– VLADIMIRA BREZAK.

Klasa: 080-02/19-01/05
 Urbroj: 50301-15/07-19-03
 Zagreb, 28. veljače 2019.

Predsjednik
 mr. sc. Andrej Plenković, v. r.
### NN 22/2019 (6.3.2019.), Odluka o postavljanju izvanrednog i opunomoćenog veleposlanika Republike Hrvatske u Republici Latviji, sa sjedištem u Stockholmu

PREDSJEDNICA REPUBLIKE HRVATSKE

447

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Repub­like Hrvatske, klasa: T-018-07/18-01/15, urbroj: 50301-15/07-19-12 od 21. veljače 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

Dr. sc. SINIŠA GRGIĆ, izvanredni i opunomoćeni veleposlanik Republike Hrvatske u Kraljevini Švedskoj, sa sjedištem u Stockholmu, postavlja se i za izvanrednog i opunomoćenog veleposlanika Republike Hrvatske u Republici Latviji, sa sjedištem u Stockholmu.

Ova Odluka stupa na snagu danom donošenja.

Klasa: 018-07/19-02/03
 Urbroj: 71-06-01/1-19-2
 Zagreb, 26. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 22/2019 (6.3.2019.), Odluka o upisu ulovnih ribarskih plovila udičarskim alatima u registar ICCAT-a (ICCAT Record of BFT Catching Vessels) u 2019. godini

MINISTARSTVO POLJOPRIVREDE

455

Na temelju članka 15. stavka 3. Zakona o morskom ribarstvu (»Narodne novine«, br. 62/17., 130/17. i 14/19.) i na temelju članka 4. i članka 5. Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, broj 20/19.), ministar poljoprivrede donosi

ODLUKU

O UPISU ULOVNIH RIBARSKIH PLOVILA UDIČARSKIM ALATIMA U REGISTAR ICCAT-a (ICCAT RECORD OF BFT CATCHING VESSELS) U 2019. GODINI

I.

Ovom Odlukom određuju se:

– popis plovila koja zadovoljavaju uvjete i kriterije za upis u registar ulovnih brodova ICCAT-a;

– individualne kvote za ulov tune udičarskim alatima po plovilima u 2019. godini.

II.

Pravo na upis u Registar ulovnih brodova ICCAT-a za ribolov tune udičarskim alatima u 2019. godini ostvaruju plovila s pripadajućim individualnim kvotama, kako slijedi:

|  |  |  |  |  |
| --- | --- | --- | --- | --- |
| Redni broj | CFR broj | Reg. oznaka plovila | ICCAT broj | Individualna kvota za 2019. g. (t) |
| 1. | HRV000001609 | 700 VD | ATEU0HRV00142 | 6,809 |
| 2. | HRV000017090 | 1548-ST | ATEU0HRV00336 | 5,075 |
| 3. | HRV000001354 | 563-VD | ATEU0HRV00098 | 7,205 |
| 4. | HRV000002120 | 212-TI | ATEU0HRV00237 | 7,067 |
| 5. | HRV000017080 | 403-TI | ATEU0HRV00334 | 7,172 |
| 6. | HRV000001002 | 8-TP | ATEU0HRV00100 | 6,474 |
| 7. | HRV000016981 | 2440-PU | ATEU0HRV00325 | 6,946 |
| 8. | HRV000017069 | 198-SR | ATEU0HRV00332 | 6,883 |
| 9. | HRV000012834 | 123-RV | ATEU0HRV00216 | 6,304 |
| 10. | HRV000015958 | 103-TI | ATEU0HRV00240 | 7,126 |
| 11. | HRV000015522 | 797-BG | ATEU0HRV00106 | 7,180 |
| 12. | HRV000016087 | 89-MU | ATEU0HRV00245 | 5,758 |

III.

Plovila iz točke II. ove Odluke autorizirana su za ribolov plavoperajne tune udičarskim alatima od dana izdavanja Odobrenja za obavljanje gospodarskog ribolova plavoperajne tune do 31. prosinca 2019. godine, odnosno do iskorištenja individualne kvote, što god nastupi prije.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/19-01/1182

Urbroj: 525-13/1766-19-1

Zagreb, 26. veljače 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.